
HOPI BIAHA REDACCION Dl TARAY TA TOPA PERSONANAN CU TA CRITICA CONSTANTEMEN- 
TE TUR COS CU TA PASA DEN NOS COMUNIDAD. TA PESEY NOS KIER A OFRECE E PERSONA- 
NAN AKI ALGO PA REFLEXIONA. LESE BON !!! 


■ NAN MESTER. 

Nan mester haci esaki. 

nan mester haci esaya. 

haci algo bo mes! 

Bo no por stop e hamber, guerra, 
violencia ku tin den mundo. 

Bo no por cura tur e heridanan ku 
tin den mundo. 

Bo por sufri bao di esakinan. Bo 
por protesta. Pero bo ta sintibo in-' 
capaz te den tuti di bo weso! 
Bo no por yuda tur enfermonan, 
tur ancianonan ni tampoco tur inva- 
lidonan y esnan menos afortuna. 

■ E comunidad mester cambia! 

E structuranan mester cambia! 

Pues ABO mester cambia, T’abo ta 
forma comunidad. 

T’abo ta mantené structura. 

■ Critica di comunidad sin critica pro- 
pio ta hipocresia. 

Solamenter ora bo mes bira un hen- 
de otro, liber di egoismo y violencia 
lo bo por hiba otro hende na un bi- 
da nobo y lo bo por cambia comu- 
nidad y structura. 

Sea alerto: DESTRUI! 

BOMBARDIA BO EGOISMO! 

No saca curpa 

Ora mester di bo AYUDO! 

No papia mucho. 

HACIALGO! 

1 di AYUDO ta mas 
ku 100 di COMPASION. 


Redaccion di: 
TARAY 

BO TABATA SA? 

Cu ya tin varios comishon forma den C.B.N. 


Cu tin e.o. 

— Comishon CiUtural 

— Comishon pa Hubentud 

— Comishon di Damas 

— Comishon deportivo 

— Comishon di Revista 

— Comishon pa muchanan 

— Comishon di baUe 

— Comishon di Camaval 

— Comishon di Feiia 

— Comishon di Hende muher 


Cu tin hopi persona cu por juda den un co- 
mishon pero nan no ta hasi esey. 

E rol normal cu hubentud ta hunga 
den sociedad ta: di duna dinamismo 
na bida social. 

Ora adultonan no ta autentico y ha- 
bri pa dialogá cu hobennan, nan ta 
stroba e dinamismo creativo di e 
hoben penetrá den bida social. Ora 
nan no ta wordu tumá na serio, ho- 
bennan ta dirigi nan mes den dire- 
rente camindanan: nan ta cai den 
tentadon di direrente ideologia, 
specialmente esunnan mas radical, 
pasobra di su mes hubentud ta in- 
cliná na idealismo spontaneo y no* 
semper e tin basta pieparacion pa 
yega na un evaluacion kla; otronan 
ta indiferente pa cu sistema actual 
of nan ta adapta nan mes na dje cu 
pena y nan ta perde nan capacidad 
dinamico. 

Loke ta desorienta un hoben madia 
hopi, ora e ambiente adulto ta me- 
nasá e autenticidad cu e tin mester 
y ora e ta manipulé; tambe e con- 
flicto di generacion, e civilisacion 
di consumismo, un cierto pedago^a 
basá riba instincto, uso di droga, 
sexualismo y tentacion di atletismo. 
Awendia hubentud ta wordu mani- 
pulá specialmente riba tereno politi- 
co, y con e ta pasa su tempo liber. 
Un parti di hubentud tin preocu- 
pacionnan masha hustifica y nan ta 
consiente di nan poder social. Falta 
di formacion riba tereno aki y falta 
di bon guia ta hacie bira radical of 
frustrá. E hoben ta dedica gran par- 
ti di su tempo liber na deporte, y na 
uso di medionan di comunicacion 
social. Pa algun di nan esakinan ta 
instrumentonan di educacion y re- 
creacion sano; pa otronan nan ta 
elementonan cu ta laga nan bashi y 
desorientá. 

Famia ta e promé comunidad ca- 
minda e hoben ta hanja su educa- 
cion. Pa un gran parti e exito of fra- 
caso cu un hoben ta yega na bira al- 

go den sociedad y den ig^esia ta de- 
pende di stabilidad di famia, e ma- 
nera con nan ta biba y e manera 
con nan ta habri pa baloman di hu- 
bentud. 

Hubentud femenina ta pasando den 
un crisis di identidad pa motibo di e 
confusion cu ta reina en cuanto 
mission di hende muhé di awendia. 
Elementonan negativo riba libera- 
cion di hende muhé y un derto 


machismo cu ainda ta hopi fuerte, 
ta strobando desarollo y adelanto di 
hende muhé como un parti indes- 
pensabel den construccion di nos 
comunidad. 

Iglesia ta mira den hubentud un for- 
za enorme di renobacion, y un sim- 
bolo di i^esia mes. Esey e no ta ha- 
ci pa motibonan tactico, ma door di 
^ su mes vocacion, pasobra e ta yama 
pa renoba su mes contantemente, 
kier meen: di haci su mes hoben ca- 
da vez. Sirbishi na hubentud, realisa 
cu humildad, mester cambia den 
nan cualkier actitud di desconfiansa 
of indiferencia pa cu Igleria. 
Sinembargo aworaki hobennan ta ' 
mira Iglesia foi diferente punto; tin i 
cu ta stimé spontaneamente manera 
e ta, esta sacramento di Cristo; 
otronan tin nan preguntanan y ta 
exigi cu Iglesia ta mas autentica; | 
otronan atrobe ta busca un Cristo 
bibo pafó di Iglesia; porfin tin un 
masa indeferente y pasivo cu ta cus- I 
tumbrá cu e civilisacion di consu- 1 
mismo y cu no ta sinti interes at aU 
den exigencianan di Evangelio. 

Hubentud ta camna hasta sin sa den 
direccion di Cristo, kende ta bin to- 
pa nan na caminda 
E só por haci e hoben liber di berde 
mes. Esey ta* e Cristo cu mester 
wordu presentá na nos hobennan 
como Esun cu ta Libertador di 
hende completo (San Pablo ta usa e 
palabra aki varios bez den su carta 
na Galatanan y tur dos carta na Co- 
rintionan). Cristo ta esun, cu pa me- 
dio di spirito di Bienaventuranza ta 
invita cada hoben di tuma parti den 
un proceso, di comberti su mes mas 
y mas, ya cu e ta comprende nan 
debilidadnan y ta ofrece nan un en- 
cuentro masha peisonal cun’E y cu 
e comunidad di Iglesia, den sacra- 
mentonan di reconciliacion y 
eucharistia. E hoben mester expe- 












rencia Cristo como amigo personal 
cu no ta falta cun’e nunca, y como 
e caminda di su realisacion total. 
Cu n’E y door di ley di amor ho- 
bennan ta bai cerca nos Tata comun 
y cerca nan rumannan. Ásina nan ta 
sinti nan mes berdaderamente feliz. 
Hobennan mester sinti cu nan mes 
ta Iglesia door di experimenté como 
lugar di comunion y participacion. 
Pa tal motibo Iglesia ta accepta nan 
limitá den su miembronan. 

Iglesia ta desaroya poco-poco nan 
responsabilidad pa su construccion, 
eventualmente door di manda nan 
como testigonan y misionero, spe- 
cialmente pa bai cerca e masa gran- 
di di hobennan. Den Iglesia hoben- 
nan lo sinti nan mes un pueblo no- 
bo: esun di Bienaventuranza sin 
otro siguridad cu Cristo mes; nan lo 
sinti nan mes un pueblo cu un cura- 
zon yen de necesidad di Dios, con- 
templativo, habri pa oracion, cu un 
actitud di scucha y di comparti 
Evangelio, cu ta trece paz y alegria, 
y na sirbishi di un plan di liberacion 
total na fabor di nan rumannan, en 
particular di esnan cu tambe ta ho- 
ben. La Birgen Maria, e creyente 
fiel y bondadoso ta educa e hoben 
pa ta Iglesia. 

(Tumá for di actanan di 
CONFERENCIA 
di Obisponan Latin-Ameri- 
cano, teni na Puebla, Mejico, 
1979). 




PROBLEMA MUNDIAL 

1) Sin enseñansa ningun hende ta 
jega un stap mas lew den bida. 
Ta pesey mester di ajudo fi- 
nanciero pa drecha e situacion 
den e paisnan den desarollo. 
E hendenan mester di lokaal- 
nan i naturalmente nan tin 
mester di maestro(a)nan. Nos 
ta mira cu hende tin mester di 
hende. 

Pregunta: Con abo por juda 
den tal situacion?? 

M a caba di lesa di un felis pareha 
cu durante nan cincuenta anja casá 
manera dos paloma nunca a pleita 

ni rabia ni zundra ni bringa ni. 

enfin, francamente bisá,ami ta han- 
ja e succeso ey un milager moderno. 

Pero despues cu m’a bolbe lesa, m’a 
bin ripará cu e scirbidó a usa su pen 
cu masha táctico, pasobra ela pone 
cu e pareha a stima otro den e santo 
union aki y a keda biba den dje sin 
nunca pleita etc. etc. 

Milager semper tabata y ta keda un 
cos masha delicado pa proba, pesey 
mes e scirbidó no a scirbi . . . sin 
nunca pleita “cu otro”. Pues ta ken 
por bisa cu ela ganja? 

Cu e scirbidó ta exagerá poco ta un 
hecho pasobra pa un ser humano 
biba den e mundo aki sin pleita ni 
rabia ni zundra, anto no por consi- 
deré como hende mas. Apesar Cris- 
to mes a rabia suta hacidónan di 
negishi den tempel. 




Dia m’a casa, mi compader a brinda 
nos un discurso di grita. Ela mustra 
nos cu e barcu - semper e barcu 
mestér ta den, sino ta con ta haci 
nabegá? - lo topa cu laman calmu y 
laman brutu, y ta nos més mester 
sinja manehé. Prome luna casá mi 
tabata captan y mi “pida - Adelita” 
tabata matroos. Henter dia nos ta 
canta, bebe binja, enfin, nos barcu 
cargá di stropi a haci hasta laman 
perde su sálu. 



Di seis luna m’a bira eerste stuur- 
man y mi pida - Adelita matroos 
eerste klas. 

Un jalurs den bes en cuando, trosé’i 
mal wowo, pero cu mes harmonia. 
Cumpli di un anja m’a bira tweede 
stuurman y Adelita derde stuur- 
man. 

Cos a cambia poco y di e laman no 
no ta cos di papia mes. Hopi bes 
mester a ancra na cualkier sprichi di 
cabana cu ta drief pa evitá e barcu 
di sink. 


Tin bes bo ta hanjá bo ta scuma den 
cabes di master y otro bes plat abau 
drumi den bodega of cologá cu un 
man na boegspriet, cu scapa - bida 
na garganta. Anto cu nuebe - dies 
matroos chikito na bo custia. 


Unico consuelo cu bo tin, ta cu e 
barcu no por sink como cu e ta di 
korki. 


Tin bes mi só ta sinta pensa mi bida 
di nabegante. 

M’a subi e barcu como captan. Ca- 
calaca cu mot a como hasta mi flus. 
Tur e matroos chikito a bira grandi. 
Adelita a tuma comando di captan 
y mi mes a para bira “jongen”. 


di: Ellis Juliana 
saka for: Maka Taka. 

MAS CARNAVAL 


^ Sra. Anita ta desfila cu hopi pikete. 


Durante Camaval e comishon di hende muher 
tambe a celebra e Camaval. Durante e oranan 
alegre nan a tene un eleccion chiquito. Ariba e 
foto nos por mira e candidatanan: 
di robez pa drechi: Anita Ffanegin, 


Mira e candidatanan den accion. Maske t'asina 
▼ nan por haña algun punta extra! 


Despues di un eleccion cu a duna e 
miembronan di jurado hopi dolor di ca- 
bes a keda eligi como reina, Sra. Nini 
Ruiz. Aki Prins i Pancho ta trecé p'adi- 
lanti PabienH 

Ml FRACASO 


Aproximadamente tres anja largo 
mi tabata eherce e asina jama profe- 
sion di mas bieuw na niundo. No 
caba duda cu e declaracion aki ta 
un revelacion completamente ines- 
pera pa meneer pasobra senjor co- 
nocemi como un mucha muher de- 
cente. 

Sigur, mi tabata decente, Mi major- 
nan a criami religiosamente. Mi ma- 
ma un muher muy catolico i mi tata 
tambe ta tuma su religion na serio 
aunke e no ta bai misa tur diado- 
mingo. Pero nunca nan no ta exage- 
ra den asuntonan religioso. Nan ta 
personanan masha ekilibrá cu sa bai 
fiesta i participa na eventonan so- 
cial tambe. 

Berdad, mi educacion tabata sano i 
mi mama cu tata a dunami un infor- 
macion amplio di loke bida ta come 
i bebe. Ta p’esey mi bida desareglá 
durante un periodo di tres anja 
mester ta un decepcion inmenso pa 
nan si un dia nan haya sa con mi a 
comporta mi mes, miho dich^o des- 
honra mi mes. 

Ora mi a kita skol mi por a haya 
trabao di typista i mi a cuminza cu 
un salario di alrededor di cuater 
cien florin den man. Mi por a juda 
mi majoman cu cienti’ cincuenta 
florin pa luna. I e placa sobrá? Wel, 
mi tabata loco cu bisti. Pa tur oca- 
sion un shimis nobo. Como cu mi 
mes no sa cose un senjora a judami. 
Claro cu mi mester a pagele pa su 
trabao. I mi tabata un bon cliente 
di dje, por lo menos dos bez pa lu- 
na. Aparte di esey mi tabata kier 
cumpra un auto sport asina pronto 
posibel. Pero di con? Fia cen cerca 
mi majornan tabata imposibel. Pidi 
otro hende judami cu un préstamo? 
Mi tabata sinti berguensa pa haci 
esey. 

Riba un cierto dia mi tabata papia 
cu un amiga riba mi problemanan 
financiero: tela pa shimis ta bira 
mas caro i preis di auto ta subiendo 
keto bai. Den ningun forma mi no a 
pidi un judanza. Pero na un dado 

momento e amiga aki a bini cu un 
oferta. I ata for di e momento ey 
mi a cambia di bida radicalmente. 
Mi amiga a trecemi den contacto cu 
un senjora cu tin un servicio secreto 
di call-girls. Dos of tres bez pa si- 
man mi mester a ponemi disponibel 
pa diberti turistanan masculino den 
den un cierto hotel. Meneer por 
comprende kiko esey ta nifica. Mi a 
dicidi di acepta su proposishon i mi 
por a regla e trabao aki di tal mane- 
ra cu mi majoman no por a ripara 
ni sospecha nada. Hopi doUar mi a 
gana i mi por a gasta na grandi. Tin 
bez mi mama a puntrami con mi 
por a cumpra tanto cos. Anto mi di 
cune cu mi por a haja aumento di 
salario of mi por a inventa otro 
mentira. E ora mi mama no bisa na- 
da mas. Tempo mi tabata tin dies- 
tres anja di edad mi a mira un peli- 
cula di sex. Mi ta corda masha bon 
cu e tempo ey mi a puntra mi mes 
con hende muher por a aparece i 
actua totalmente sunu. Nan no tin 
respet pa nan dignidad femenino? 
Mi no por a figurami cu despues di 
algun anja mi mes lo a perde e res- 
pet aki. 

Necho ta cu tin hende muher cu ta 
bende nan curpa meramente pa ha- 
ya mas cen, pa cumpra mas articulo 
di luho, pa bisti mas elegante. Nan 
no tin miedo di haci tur cos, hasta 
cosnan bajo. basta nan por bira mas 
i mas rico i dispone di mas i mas co- 
modidad. Ami tabata un di nan. 
No bisami cu cosnan ta socede den 
exterior pero no na Antiyas. 
Nos mucha muheman no ta busca 
aventuranan vulgar asina, nos sa bi- 
sa. Lubida. For di mi experencia 
personal mi sa mihó. Tristo pero 
berdad. Mi ta spera cu ta nan tam- 
be, mescos cu mi, lo descubri mas 
bien awé un manjan cu tal bida ta e 
fracaso di mas humiliante i bergon- 
zoso cu tin pa hende muher. 

Revista Taray a haci un colleccion di 
tur loke a sali encuantu e Ronde Tafel 
Conferentie cu a tuma lugar na Hulan- 
da. Nos ta spera cu henter pueblo a tu- 
ma e molester pa lesa tur loke a sali den 
e corantnan. Un pueblo bon informa, 
ta un pueblo bon prepara pa su inde- 
pendencia!! 

BUSKA 

KONTAKTO 

SIN 

PALABRA 

Kontakto sin palabra ta un forma 
di kontakto, ku den nos bida di 
tur dia nos no sa haci asina hopi 
uso di dje. 

Kontakto sin palabra hopi biaha 
ier meen tambe kontakto korpo- 
ral, i esaki nos ta haja dificil. No 
en cuanto e cirkulo chikito i in- 
timo rond di nos, den kual nos ta 
topa nos amigo i amiga i nos ma- 
yornan, peo si encuanto en resto 
di humanidad, ku ken nos tin un 
o otro relashon. Y mientras cu 
tur sa cu e forma di kontakto aki 
por bisa un otro mas hopi loke 
no por cu palabranan. Na e ma- 
nera aki bo por munstra, ku bo 
ta aprecia un hende, ku bo ta 
komprende i asina un otro lo por 
lagabo ripara, ku e tambe tin 
komprension pa bo manera di ta 
hende. 



Brasa un rato un otro persona 
por demonstra mas komprenshon 
o interes ku si den tal caso lo bo 
a haci uso di algun palabranan. 
Duna un otro hende man, por 
sighifika mas ku solamente bise 
of puntré: Kon ta bai? 

Ta straño si ku nos ta haja ku di 
mes muchanan mester worde ka- 
ricia, karga, brasa etc. pero si 
nan bira grandi esaki ta bira algo 
ku ta bai perdf. Solamente ora ta 
trata di un madushi ta algo pa 

pensa i papia di dje.i no lu- 

bida:.un kinipi di wowo 

por haci hooi bon!! 

SGOPO 




las mihor cu poco 
) tich ta keda un 
’algo otro”. Tambe 
i masha faborabel, 
ia cu otronan sigur 




3 nov. — 21 dec. 
ro, amor i trabao 
ibl na e momento 
tin un encuentro 
jeisona cu pahopi 
sente. I un miem- 
idi atencion extra. 

GEMINIS 21 mei - 21 juni. 

&a^ertaeaimanakipau„ofoli 

P^ibel equivocacion di bo mes 
otronM. Bai cana mas hopi cu < 
posibel. Un hoben den bo famia 1 
trece bon noticia i . . . . 

tauro lo por judabo' satisfactoria 
mente. 

RECETA 



BOLO DIPAMPUNA 

1 1/2 Ib. di pampuna 

1 Ib. disucu 

1 Ib. di manteca 

3/4 Ib. di harinja blanco 

1 telep di Kanel 

1 telep di salu 

1/2 telep di Kruidnagel 

1/2 telep di netemuskaat 

6 webo 

1/2 koppi di lechi 
1 cuchara grandi di bakingpow- 
der. 

Kaska e pampuna, cortele y pone 
herbe bira moli. Caba machike 
fini. Bati e manteca un poko, 
pone e suku aserca, caba e webo- 
nan bati. Despues pone tur e 
specereinan. Awor nos ta ban 
pone e pampuna tambe hunto cu 
nan, e lechi y e baking powder pa 
delaster. Hunta un forma bon 
hunta cu rees y bashe mescla 
aden, pone e fomu na 350 grado 
y large para den pa 3/4 ora. Si bo 
kier bo ta pone den: 

1 ons di rasenchi 

1 ons di lamunchi confeit. 
1 ons di cherry confeit. 

MANTENE BO LINEA 
PERO NO DESCUIDA BO 
SALUD 

Claro cu bo mester cuida bo linea 
pero corda cu e no ta hacibo 
nada bon, perde kilo di mas o 
mantene un peso ideal a base di 
perhudica bo salud. 

Ki dieta bo tin? Lamoenchi ex- 
tracto o awa cjgente? 

Bon, por ta cu nan ta duna resul- 
tado pa un tempo, si bo meta 
principal ta pa baha mas pronto 
posibel. 

Wel, di awo, lubida tur e dieta- 
nan milagrosanan aki. 

Imaginabo cu bo ta perdiendo si- 
gur hopi vitaminanan i mineral- 
nan cu ta un nesesidad pa bo cur- 
pa. 

Lagami splica bo di con: 

Heru ta un vitamina hopi impor- 
tante pa e desarollo di bo hueso- 
nan i tambe pa composishon di 
bo sanger. 

Jodium ta importante pa fun- 
shon di bo glandula pancreas i 
zinc ta pa e proceso di bo cresi- 
miento. 

Bo por imaginabo awor cu e die- 
tanan cu bo ta tumando ta haci 
bo curpa daño? 

Den bo cuminda por tin pa va- 
riashon higra hasa o stoba cu ber- 
duranan manera: wortel, boon- 
chi, calalu, tomati etc. 

Mainta un glas di lechi na lugar di 
koffie o té. 

Cabaron, oester, kalko i kreeft 
tambe ta hopi saludable pa bo 
curpa. Mi tin cu bisa aserca cu 
nan prijs ta hopi pika. 

I pa no lubidá, piska no por falta 
riba bo mesa. 



ATENSHON PUEBLO DINOORD! 


Den luna di december 1980, “Ju- 
ry’s Beauty Shop” a habri su porta- 
nan hancho, hancho pa pueblo di 
Noord. 

“Jury’s Beauty Shop” ta bow direc- 
cion di Everaldo Quevado, mihor 
conoci como Ado. Ado un petsona 
cu hopi smaak, entusiasmo, alegre, 
cariñoso, motiva, cu hopi pasenshi 
y cu hopi ideas pa bo Belleza, a ob- 
tene su diploma di “belleza” na Ve- 
nezuela. Alavez Ado a traha pa dos 
aña largo na Venezuela (Caracas) y 
p’esey ya tin hopi experencias. Ado 
tin 27 aña di edad. 

“Jury’s Beauty Shop” ta un beauty 
shop pa homber y muher, ta habri 
diariamente y ta situa na Seroe Jan- 
chi 42. 

Ado ta corta cabei tur style, ta tiña, 
ta permanent, ta blow, ta laba, ta 
sety hopi mas. 

Ado tin hopi planes pa futuro. 
Pa engrandece su “Beauty Shop” á 
la style, unda su clientela por sinti 
nan mes sosega y trankUo. 

Ado mes sa/ta participa cu su mo- 
delonan di peinado den concuiso di 
belleza y Ado ta hasiendo un tre- 
mendo papel. 

Tambe tin oportunidad pa tuma un 
abono, cual ta f. 25,— pa luna, cu ta 
inclui cuatro bez pa luna un ap- 
pointment. (mas economico). 

Si bo kier bishita “Jury’s Beauty 
Shop” pa bo belleza, pasa personal- 
mente cerca Ado na Seroe Janchi 
42 pa un appointment. Te ainda 
Ado no tin telefoon. 



















PINQ PONG DEN C.B.N. 

Apreciable abonadonan di Taray, 

Pa medio di e carta aki mi kier a 
pone boso tur i naturalmente hen- 
ter pueblo di Noord na altura di 
desarollonan cu tin den e deporte di 
PING-PONG. 

Manera tur otro gruponan di Centro 
di Bario Noord nos tambe tin pa e 
deporte di ping-pong im comision. 

Den e comision ta sinta e siguiente 
personanan: 

— Sr. Pedro Tromp 

— Sr. Erwin Croes i 

— Sr. Gino Tromp. 

Den e aña cu a pasa e comision a or- 
ganisa \m campeonato di ping-pong 
pa e hobennan di Noord. E campeo- 
nato aki a tuma li^ar den luna di 
mei i tabata im exito rotimdo. 

E campeonato aki tabata di tres ca- 
tegoria: esta pa Damas A-klas, He- 
ren B-klas i A-klas. 

Den e division di damas a sali como 
campeon srta. Haidé Wolff i sub- 
campeon srta. Enid de Kort. 

Pa Heren B-klas a sali campeon Sr. 

Jossy Tromp i Sr. Erwin Croes a bi- 
ra subcampeon. Den e categoria di 
A-klas a bin na promer lugar sr. Pe- 
dro Tromp (campeon) i na segimdo 
lugar Sr. Nico Wolff (sub-campeon). 

Cada un di e personanan aki a ricibi 
un trofeo. Lastima cu nos fotografo 
a faja e anochi ey pa asina nos pue- 
blo di Noord por a mira e potret- 
nan. Tambe den e aña 1980 e 
comision a zorg pa nos muchanan d 
di school pa nan practica ping-pong 


Abona bo 

mos awo alm 

la. 

Bo ta un di e abonadonan i bo ta 

Nomber di Sr/Sra/Srta.:. 

Adres :. 


pertenece na e circulo di tanto abo- 

Lugar :. 


nadonan di Taray. 

ta desea di abona ariba e revista Taray di Centro di Bario 

I con ta para cu otro familiares i 
amigonan? 

Laga nan tambe sera conoci cu nos 
revista. 

Lo bo mira: busca abonadonan ta 
bai mas facil cu bo a kere. 

Noord. 

Placa di abono ta f. 10,— pa 10 nñmero 
f. 5,— pa 5 numero 

Manda e formulario aki pa: 

Centro di Bario Noord 

Noord 74 

Aruba 




Di robez pa drechi: Sr. Nei Semerel, Sr. WiHy De Cuba, Sr. Gino 


Tromp i Sr. Pedro Tromp. 
den sala di C.B.N. Lastima cu esaki 
no a dura lai^o, pa motibo cu e en- 
trenador tin di traha anochi. 
Mi ta spera cu e aña aki e comision 
lo bolbe zorg pa esaki i e biaha aki 
mira pa. e dura henter un aña. E in- 
teres di e muchanan pa practica e 
deporte aki ta hopi grandi. 

OTRO INFORMACION DI PING- 
PONG. 

Actualmente Centro di Bario Noord 
tin im team di ping-pong cu ta re- 
presenta Noord den e campeonato 
di Aruba. E hungadoman cu ta for- 
ma e team di Noord ta: 

— Sr. Pedro Tromp, 

— Sr. Gino Tromp, 

— Sr. Willy de Cuba i 

— Sr. Nel Semerel. 


Na e momento aki nos ta sub-cam- 
peon caba. Awor falta solamente pa 
himga im wega contra e team di San 
Nicolas; esta S.N.P.C. 

Esun cu gana e wega aki lo bira 
campeon di Aruba. Mi ta spera i mi 
ta sigur cu nos lo bin cu e titulo di 
campeon pa Noord, basta cu e hun- 
gadoman no hasi wega den e wega. 
Pa finalisá mi kier a gradici e be- 
stuur di Centro di Bario Noord pa 
nan bunita cooperacion durante aña 
1980 i tambe im gradicimento pa e 
bunita imiform cu nos team tin. 
Laga lios spera cu e aña aki e coope- 
racion lo ta mescos o mas mihor. 

Mi ta termina cu saludos deporti- 
vos, coordinadoor di Ping - Poi^: 

Sr. Nel Semereel 

Ya pa hopi tempo di generación en 
generación tabata existi un historia, 
cu hopi a tuma pa un leyénda, espe- 
cialmente e generación actual cu 
den su mayoria ta duda di tur lo- 
cual cu nan por a tende di e tempo 
atras. 

Esnan cu tin conocemento di e his- 
toria aki a relata manera ta bay sigi. 
Boca grande: tabata nomber di un 
terreno masha amplio y tenebroso, 
ya cu e habitante nan di e pueblo 
ey, tabata tin un sospecho grandi di 
cu den e terreno tabata ocuri cos- 
nan cu antes no tabata sucede, y ta- 
bata entre otro cu nan tabata haya 
falta di varios di nan animal manera 
camé, cabritó, y cachó nan cu taba- 
ta aparece morto, sea den e terreno 
of na e entrada. E terreno ariba su 
mes, nunca a wordu cultiva pa man 
di hombeman, sino tabata via di na- 
turaleza cu e diferente planta nan 
tabata crea un maleza cu mstica- 
mente tabata cmza un den otro du- 
nando asina un muestra total di un 
campo matorral, cu tabata dificulta 
un caminata o un paseo libremente 
atravez di un terreno inculto aki. 
Aparte di tur esaki nan, tabata exis- 
ti tambe piedra nan di gran tamaño 
y habitante nan di e pueblo tabata 
señala cu tambe tabata existi un 
cuevá. pero ta poco di nan tabata 
na haltura di esaki. 

Peor di tur e insinuacion nan tabata 
cu trés di e campesino nan a desapa- 
rece y cu te cu awe nunca a ser lo- 
caliza, ni nan rastro. 

Den tur e terror aki, e habitante 
nan di e pueblo di un gmpo basta 
formal a dicidi di bay duna keho y 
un manifestación chikito dilanti di 
e central di polis, pa demostra asina 
na e hefe, cu nan no ta mucho gu- 
stoso cu e trabou y e servicio cu 
nan ta hayando di parti di nan co- 
mo autoridad. 

ya cu den dos ocación caba, a wor- 
du poni na haltura di e hefe di polis 
aki e caso y e problema di e pueblo 
den su totalidad, pero di nan banda 
casi nada no a ser haci pasoluciona 
e problema. 


Y ariba e dia ey tambe, contesta cu 
nan a ricibi ariba nan keho haci, ta- 
bata cu no ta trabou di polis pa per- 
sigui espanto, ni mucho menos apa- 
recido. Di cu si tabata tin un morto, 
anto mesora lo e a pone tanto hom- 
ber nan ariba calla pa averigua y in- 
vestiga a fondo e crimén, pa di e 
forma ey jega na e detención ime- 
diata di e asesino, pero ariba algo 
ficticio asina tabata imposible pa 
habri, of cuminsa cu un investiga- 
ción. Y miho nan haci, bay cas 
trankil, nan lo ta pendiente di tur 
locual grave cu lo por pasa den e 
pueblo, debi cu awor aki tin caso 
nan di mayor interes ta wardando 
ariba un solución, cu ainda ta leu di 
por ser logra. 

Ariba mes un dia, despues di a re- 
gresa pa cas, un campesino cu taba- 
ta tin renombra di tabata masha 
fuerte y balente, a dicidi di cu es 
anochi ey lo bay tuma e parti di in- 
vestigación ariba su lomba, y pone 
un fin asina na e baga munden'a cu 
tabata sucede den e terreno. 

Den e historia a ser relata, cu e a hi- 
ba cu ne, un lintema, un machete y 
un cachó spierto cu e tabata tin pa 
su compañe nan. 

Es anochi ey eno a regresa cas, cam- 
pesino nan cu tabata na haltura di e 
plan cu nan a considera descabeya, 
es mainta tempran a sali den grupo 
cu palo y cu machete, decidido na 
invadi e terreno maldito aki, en bus- 
ca di nan compañero cu no a regre- 
sa for di e anochi anterriór. 

Na e momento cu nan a cana mei 
ora largo, nan a bin topa cu e cachó 
di e compañero den un charco di 
sanger, y decapi'ta. 

Nan asombro tabata grandi', ya cu e 
cachó tabata un di esnan mas inteli- 
gente y peligroso, cu e pueblo a co- 
noce, y awor eta benta na suela sin 
bida. 

Kiermén cu esun cu a decapi'te, no 
a duna ningun oportunidad di de- 
fende su mes, ni su doño, den nan 
caminata angustiosa di casi un ora, 
nan a bin topa cu dos curpa benta 
na suela, y banda di un di nan, cu 








tabata un desconocido, ya cu su ca- 
ra tabata cubri pa un paña di color 
preto, tabata benta un machete en- 
sangrienta, y den man di esun cu ta- 
bata nan compañero otro machete 
ensangriente, a bin sali na clá des- 
pues di investigación nan haci, cu e 
dos homber nan a lucha igual, y 
y un mata otro. y pa sorpresa di es- 
nan cu tabata presente, y di tur e 
campesino nan habitante di e pue- 
blo, e otro homber morto tabata 
nada menos cu e propio hefe di e 
polis nan, cu pa tanto tempo tabata 
e temoriza e pueblo. 

Di e nan tambe nada mas no a bin 
afó, e pregunta nan cu a keda sin 
contestación tabata; cual tabata e 
motibo principal cu e hefe di polis 
tabata tin pa e temoriza e pueblo, 
kico a ser haci cu e tantisima animal 
nan cu a desaparece, y tambe di e 
tres campesino desaparecf. ^ 



COMPA NANZI 
ta hunga papel di 

mucha chiquito 


Hopi hende tabata sin trabao. Shon 
Arey quier a yuda nan. P’esey el a 
larga su sirbidoenan bisa tur camin- 
da, cu e mamanan, cu tin yui chi- 
quito por bin’ piqui kouseband 
(berdura cu ta crece na Sumam) 
den du hoffi. 

Tur dia Nanzi tabata pasa ey banda. 
E ta mira co e mamanan ta yena sa- 
cu grandi cu kouseband. Un dia e 
no por a wanta mas. E di cu Shi Ma- 
ria: ”Bai bo tambe, no. Manera mi 
ta chiquito asina, mi por bien sirbi 
pa un yuichi”. 

Shi Maria a bai schommel den kas- 
shi. E1 a hanja un kjeppi di tempu 
Nanzi-Vipé tabata chiquito. E yui 
ey tabatin cabez masha grandi. 
Den un frega di wowo Nanzi taba- 
tin un kjeppi besti, un broeki mará i 
un chupon den su boca. Cu masha 
trabao Shi Maria a cargu’e hiba den 
hoffi di Shon Arey. 

Boa di palu grandi nan a pone tur e 
muchanan. Shi Maria a pone Nanzi 
huntu cu nan i el a cuminza yena su 
sacu. 

Banda di diezdos’or e muchanan a 
hanja hamber. Nan a pone un yora- 
mentu cu por a zonza tur hende. 
Nanzi tambe a grita pareuw-pareuw 
cu nan. 

Naturalmente su stem a sali manera 
esun di un baas bieuw. 

Shon Arey a tende cu tin un yora- 
mento straño e biaha aqui. Ela pone 
tur su tino pa e por scucha bon. Ma 
net e ora ey e muchanan a stop nan 
canto. 

Un rato despues un di nan a cumin- 
za yora atrobe. Tur otro a cai aden. 
Tabatin un babel di otro mundo. 


Shon Arey a bolbe tende e grita- 
mentu straño. 

E1 a spanta. Aqui ta cualquier cos ta 
pasa. E1 a para na bentana i grita: 
”Mamanan, coge boso yuinan. E pa- 
lu ta bai cai”. 

Tur e mamanan a larga nan sacu di 
kouseband para. Nan a corre bai co- 
ge nan yui. Nanzi sol no a warda te 
ora Shi Maria a yega. E1 a corre lim- 
pi bai, lubida cu e tabatin un broeki 
bisti. Na caminda el a perde kjeppi, 
broeki i chupon. 

Shon Arey a mira tur cos. E1 a cu- 
minza hari, cu su barica a sagudi. 
Nanzi a weita, cu e no a rabia. Tam- 
be el a comprende cu ningun palo 
no tabatin idea di cai, E1 a pasa 
man coge un sacu yen’ di kouse- 
band. Shi Maria a haci mescos. Nan 
a come kouseband stobá na nan 
smaak i cuanto cu nan tabata por. 
Sobra nan a bende pa cumpra wesu 
di spekki i otro cuminda. 


Saká for di ”Cuentanan di Nanzi” 

Den nos parokia di Noord ta tu- 
mando es aña aki atrobe e prepara- 
shon di muchanan ku na luna di 
November lo konfirma. Mayornan 
di e hobennan tambe ta worde pre- 
para i ta hanja informashon tokante 
e epoka di bida den kual nan juinan 
ta awor. (esta: e pre-pubertad). 
Asina nan por comprende e kam- 
bionan ku ta tumando lugar den un 
hoben. Kambionan semper tin ko- 
mo resultado: un kambio den rela- 
ciones. 

Nos di Taray ta haja ku e informa- 
shon aki lo ta tambe di hopi balor 
pa otro hobennan, mayornan, edu- 
kadornan i otro adultonan. Ta pe- 
sey nos lo publika nan den kada nu- 
mero di nos revista. 


Un gratitud sincero ta bai na e ko- 
mishon FORMASHON/CONFIR- 
MASHON NOORD ku a duna nan 
kolaborashon. _ 



Titulo di e informashon ta: ^ ^ 

E PRE-PUBERTAD ^ 

(epoka di bida pa bira adulto) 

IT 

DEPENDENCIA • 

(tin necesidad di otronan) V 

AFEKTUOSIDAD 
(calidad di carinjo, amor) ^ 



DEPENDENCIA - AFEKTUOSI- 
DAD 

Kiko ta pasa entre mayornan i e 
jui den e periodo di 0 pa 18 anja? 
E mucha tin ku bira toch indepen- 
diente? Esey tambe tock ta: kita 
bai di e mayoman??? 

Naturalmente nan tin di haber cu 
otro. Pa mas klaro nos lo pone un 
esquema (1) di e proceso aki bao: 

E linja mas abao ta e relacion dura- 
dero biologiko, mayor - jui. 

Kada mucha tin su mayoraan. E lin- 
ja pida-pida mas ariba horizontal ta 
e nivel di felicidad (pa e famia ey). 
Den e espacio meimei di e dos rela- 
cionnan ta tuma lugar gradualmente 
un kambio di e dependencia i e res- 



ESaUfcHR CO 

ponsabilidad. Den e fase di inicia- 
sion e mucha ta asina feliz ku e de- 
pendencia (kasi total), E ta eksperi- 
menta esaki den un gran aféktuosi- 
dad: Kada biaha ku e haja chens e 
ta kolga na e garganta di su mayor- 
nan. 

Pero masha liher un mucha ta sinja 
kome, papia, haci su kier, mira pa 
su mes i gana su mes pan. E depen- 
dencia di su mayoman ta munstra 
un kaida. Ariba e tereno korporal i 
social e tin ku kita (los) en berdad 
mas i mas di su mayornan te ora 
ku nan tarea ta reduci na nada. Den 
e sentido aki nos por papia di kita 
(los) ku ta konduci na un indepen- 
dencia total. 

Sin embargo esaki no kier meen ku 
tambe tur relacionnan spiritual na 
es momento ey tin di wordu kibrá. 
E komportamiento di algun teena- 
gers ta dunabo e impresion ku 
awendia tin cierto desarollonan ta 
tuma lugar. Naturalmente ku un 
mucha di 10 anja no ta munstra su 
afektuosidad mes tanto ku su ru- 
man di 3 anja. Pero pa su felicidad 
i tambe pa su krecemento i desa- 
rollo, e tin dr mester di su mayor- 
nan mes tanto ku antes i vice versa 
esaki tambe ta konta pa su mayor- 
nan. 

E mucha ta un partner importante 
pa nan krecemento i desarollo hu- 
mano. En realidad e puber tin mes 
tanto poder ariba e 2 adultonan (ku 
ta su mayornan). 

Den kiko ku pasa, e tin ku bisa sola- 
mente “papa” o “mama”, anto mes 
ora nan ta dispuesto pa haci tur kos 
p’e. 

Mira “bira independiente” manera 
“kita bai” di su mayornan ta un 
opinion materialista i individualista 
den e proceso di bira-hende. 
Felizmente ta wordo munstra ku 
tin mas faktornan, den mayoria di e 
famianan, ku uno tin ku tene kuen- 
ta kun’e. 


A medida ku e dependencia di un 
mucha ta bira menos, e relacion ku 
su mayoman tin di bira konsiente- 
mente un mas humano i adulto. 
E afektuosidad spontaneo di e pro- 
mer anjanan mester bira mas i mas 
un bon entendimento, berdadera- 
mente un diálogo. Ku poko palabra 
nos a bisa kon e kontenido di e rela- 
cion entre mayoman i mucha ta 
kambia totalmente. E relacion ta bi- 
ra mas spiritual, humano i e felici- 
dad a keda. 

Di mes nos no ta na mundo pa djis 
kita bai for di otro, pero pa ta bon 
ku otro i pa anda ku otro: “No ta 
berdad. . . . pa juda otro?” Esey 
mester ta konta na promer lugar pa 
e relacion Jui — Mayornan i vice 
versa. 

Pa kreyentenan esaki ta un dato 
fundamental. Ku fé nos ta bisa: Bi- 
ba den Spirito di Dios segun su bo- 
luntad. Esaki ta e frase di e promer 
amor ku E a pone den -kurason di 
hendenan ku hunto ta forma un fa- 
mia. 

Di esaki tambe ta depende ku un 
mucha ta haja bastante lugar pa kre- 
se. E mucha tin ku haja oportuni- 
dad pa su krecemento i desarollo. 
Si un mucha no sinja na tempo den 
e proceso aki ku relacion pa felici- 
dad tambe mester bin di su parti pa 
su mayornan, anto esaki ta e KAU- 
SA di e situashonnan tristo ku e hu- 
bentud awendia ta konfrontá nan 
famia mas i mas ku ne. 


Muchanan no sa kiko ta e nifika- 
shon di’ duna i tuma. E mayornan 
ta sinti nan mes komo katibonan of 
krianan di nan jui. 

Ta sosede hopi biaha ku tanto ma- 
yornan komo juinan ta masha poco 
konsiente ku nan ta depende di 
otro. Ku nan tin e felicidad vital 
den nan poder. 

Mas pi'o di tur e situashon aki ta 
ku e mucha no ta krece mas i ku e 
mayoman tambe ta keda pará den 
desarollo. Nan no lo logra mas e al- 
tura spiritual di un desarollo total 
humano ku den nan relacion taba- 
ta poni pa nan. Ningun di e 2 par- 
tidonan ta feliz ku e situashon i 
door esey nan ta reprocha otro. 

JUICIO SANO 

E relashon ku mester wordo kon- 
strui entre teeners i mayornan nos 
ta yama un bon entendimiento. 
Ta e meta di mayornan pa laga nan 
jui krece segun e tempo na un ma- 
nera diskreto (razonable). 

Tambe e juinan ti di tene nan ma- 
yoman ta ouderwets”, „Nan no ta 

komprende nada,”.anto esaki 

eigenlijk tambe ta nan mes un kul- 
pa. Ora mayornan i juinan haci un 
esfuerso pa papia of delibera ku 
otro riba tur asunto den un famia 
anto lógikamente kada partido ta 
juda otro akseptá na un manera sa- 
no e diferencianan ku ta tuma lugar 
rond di nan. Pues loke mester t’ey 
sigur ta: e dialogo (enterkambio di 
ideanan) den e famia. 

Na 3 manera full e proceso aki por 
faja. 

1) DESKUIDO - NEGLIGENCIA 

Mayoman no ta worry hopi ku e 
mucha. Ki ora ku e kier e ta hsóa li- 
bertad. Unda ku kier e por bai. E ta 
dicidi pa su %ies. E mucha no ta ek- 
sperimenta séguridad, e no tin un 
fundeshi bon pa para ariba. Natural- 
mente tur esaki tin efekto ariba su 
desarollo korporal i su madurez spi- 
ritual i ekilibrio. E ta perde tur 
konfianza den su grandinan. E no ta 
den kondishon di tin relacionnan 
ku otro persona. E no lo bira un 
“adulto” 

2) MALCRIA-MIMA 

Mayoman ta trata hoben manera 
un jui chikito. Tur kos nan ta haci 
p’e. E no ta h^a espacio suficiente 
pa desarolla su mes kapacidadnan. 
Di mes anto e no lo ta dispuesto 
di konstrui un bon relacion ku su 
mayoman. Por bai asina lew ku e 
hoben ta bira malagradecido i ka- 
da biaha menos amabel. Pa un ho- 
ben asina ta dificil pa bira “adul- 
to”. 

3) E RELACION TA KIBRA 
Ta jega un momento ku e relacion 
ku tabata parce normal ta termina 
diripiente jen di dolor di cabes (e 
konfliktonan di e pubertad). Ma- 
yoman no sa ki pa haci. Otronan 
ta bira tremendamente streng pa 
asina domina e situashon i otronan 
ta laga tur kos pa nan kuenta (kon 
ku bini, bai). Nan mes no ta durf 
di enfrenta e problemanan, djis pa 
no haja mas problema. 

Nos ta mira ku nan no sa di aktua 
na tempo, papia of intervenf na e 
momento adecuado. 

Nan no ta buska un encuentro cu e 
hoben. E relacion ta kibra. 



RELACIONNAN SPIRITUAL 
(algun preguntanan pa pensa ariba) 

a) Si hobennan nunka a sinja co- 
noce ku entre hendenan tambe ta 
existi lasonan i relacionnan spiritual 
invisibel; Kon bo por spera ku nan 
lo tene kuenta ku esaki?????????? 

•• 

b) Si nan sa ku esey tambe ta un 

tarea pa nan.Kon nan lo por 

kumpli ku esey?????????? 

c) Si nunka nan a sinja cu nan mes 
GRACIAS na otro persona i komo 
persona nan por nifika masha hopi 
pa otro: “Kon nan lo biba???????? 

d) Si mayornan mes no ta experi- 
menta koncientemente full e tereno 
spiritual, komo ku nan mes mente 
no ta habri pa nan jui i nan no ta 
duna atencion na e mucha den su 
krecemento di relacionnan spiri- 
tual:„ Kon e hoben por bira kon- 
siente di tur e realidad spiritual di 
su eksistencia???????????? 



e) Kon un komunidad por aklariá 
na e hobennan algo di e lásonan spi- 
ritual ku Dios, i di nan responsabili- 
dad pa nan prohimo á nan no a sin- 
ja sinti of a wordu eduká den expe- 
rimentá un union spiritual ku esun- 
nan ku ta rondoná nan na promer 
lugar????????? 


WEL, E PREPARACION Dl E SACRAMENTO Dl KONFIRMASHON PA E MUCHANAN NA E EDAD AKI I E RELA- 
LASHON MAYOR/JUI TA DUNA AWOR UN MOTIBO VALIOSO PA HUNTO KU OTRO REFLEKSIONA I MEDITA 
(DEN E PROJEKTO AKI). 

ASINA MAYORNAN I HOBENNAN TA WORDU MIHOR EQUIPA I FORMA PA E MISION PA KU UN KU OTRO I E 
MUNDO KU DIOS TATA A DUNA NOS TUR. 

KOMISHON FORMASHON/KONFIRMASHON 
PAROKIA Dl NOORD 


20 
























V 




V 


"V^ 


TENE NOS BARIO LIMPII 

(muchanan di 6e klas — Noord) 

NOS ALUMNONAN Dl SCHOOL TAMBE TA CONSCIENTE Dl E PROBLEMA Dl AMBIENTE. 
TA PESEV NAN TA LAGA PUBLICA DEN TARAY ALGUN DI NAN PENSAMENTONAN. 
ESAKI TA PA TUR PERSONA CU TA BIBA DEN E BARIO AKI, REALISA LOKE KADA UN 
TA HACI. 

PENSA BON PROMER CU TUMA DECISIONNAN. 

